………… (sz.) napirend

**E L Ő T E R J E S Z T É S**

# a Képviselő-testület 2023. május 30-i rendes ülésére

**Tárgy: Budapest Főváros II. Kerületi Önkormányzat Fenntartható Energia és Klíma Akciótervének elfogadása**

**Készítette:** ………………………………...

Pogány Norbert s.k.

Hatósági Igazgatóság

Környezetvédelmi Osztály

osztályvezető

**Egyeztetve:** ………………………………….

dr. Varga Előd Bendegúz

alpolgármester

**Látta**: ………………………………….

dr. Szalai Tibor

jegyző

…………………………………….

dr. Silye Tamás

jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat Képviselő-testülete 2019. december 19-i ülésén klíma vészhelyzetet hirdetett ki.

Tárgykörben hozott határozataiban többek között döntés született Budapest Főváros II. Kerületi Önkormányzat klímaadaptációs és mitigációs intézkedési tervének, valamint a fővárosi kerületi önkormányzatok által kidolgozott Fenntartható Energia és Klíma Akcióterv figyelembevételével Budapest Főváros II. Kerületi Önkormányzat Fenntartható Energia és Klíma Akciótervének elkészítéséről.

A Fenntartható Energia és Klíma Akciótervet (Sustainable Energy and Climate Action Plan, a továbbiakban: SECAP) a Polgármesterek Globális Klíma-és Energiaügyi Szövetsége (Convent of Mayors, továbbiakban: Polgármesterek Szövetsége) irányelvei alapján azok a települések dolgozzák ki, akik önként vállalják, hogy aláírják a csatlakozási dokumentumot, ezáltal megvalósítják az EU energiahatékonysággal és klímavédelemmel kapcsolatos célkitűzéseit. A SECAP felméri a település jelenlegi energetikai helyzetét, megoldási javaslatokat nyújt az energiafelhasználás mérsékléséhez és a káros klímahatások elleni védekezéshez.

A Képviselő- testület 360/2019.(XII.19.) határozatában arról is döntött, hogy az elkészült SECAP, Budapest Főváros II. Kerületi Önkormányzat Képviselő-testületének jóváhagyását követően kerüljön benyújtásra a Polgármesterek Szövetségéhez.

Kérem a Tisztelt Képviselő-testületet, hogy döntsön az előterjesztés mellékletét képező SECAP elfogadásáról.

**Határozati javaslat**

Budapest Főváros II. Kerületi Önkormányzat Képviselő-testülete elfogadja Budapest Főváros II. Kerületi Önkormányzat Fenntartható Energia és Klíma Akciótervét, és egyben hozzájárul annak benyújtásához a Polgármesterek Globális Klíma-és Energiaügyi Szövetség részére.

**Felelős:** Polgármester

**Határidő:** 2023. július 31.

*A határozati javaslat elfogadásához egyszerű többségű szavazati arány szükséges.*

Budapest, 2023. május 18.

**Kovács Márton**

Alpolgármester s.k.

Melléklet: Budapest Főváros II. Kerületi Önkormányzat Fenntartható Energia és Klíma Akcióterve